Antwerpen
Antwerpen is in stêd en gemeente yn Flaanderen, Belgje oan de Skelde. Antwerpen is de haadstêd fan de Belgyske provinsje Antwerpen en it arrondissemint Antwerpen.

Skiednis 
De skiednis fan Antwerpen giet werom nei de tredde iuw nei Kristus. Neidat de Salyske Franken it gebiet feroverje op de Friezen, stiften hja yn de omkriten fan Antwerpen it doarp Merksum. Yn de 7e iuw begûn it kerstenjen. De stêd wurdt yn de oarkonden foar it earst neamd yn 726. Yn 836 ferniele Wytsingen de stêd. Yn 1291 krige Antwerpen stedsrjochten. Yn 1863 krige Antwerpen de funksje fan havenstâd yn de nije steat Belgje, dat in ekonomyske groei ta gefolch hie. Yn de Earste Wrâldkriich wie Antwerpen fan 1914 oant en mei 1918 troch de Dútsers beset. Yn 1920 waarden de Olympyske Simmerspullen holden yn Antwerpen.

Yn de Twadde Wrâldkriich waard Belgje krekt as yn de Earste Wrâldkriich brûkt om dêrwei Frankryk te feroverjen. Antwerp waard maaie 1940 beset troch de Wehrmacht en yn septimber 1944 befrijd troch de Ingelsken. Antwerpen wie oan 'e ein fan de kriich in wichtige haven foar de Alliearden om har soldaten op it Jeropeeske fêstelân fan wapens en rantsoen te foarsjen. Dêrom waard Antwerpen, lykas Londen, it doel fan Dútske V1 en V2 raketten (7 oktober 1944 oant 30 maart 1945). It wie ek it doel fan it Ardennenoffensyf (desimber 1944 oant febrewaris 1945). De stêd hie mear skea fan de V1 en V2 raketten as de haven, sa'n 3700 oant 7000 ynwenners fan Antwerpen binne dearekke troch de raketoanfallen. Nettsjinsteande de skea fan de raketoanfallen bleau it histoarysk stêdsbyld foar it grutste part bestean.

Antwerpen wie Kulturele Haadstêd fan Jeropa yn 1993.

Distrikten 

Antwerpen hat njoggen distrikten:
 Antwerpen (distrikt)
 Berchem
 Berendrecht-Zandvliet-Lillo
 Borgerhout
 Deurne
 Ekeren
 Hoboken
 Merksem
 Wilrijk

Ynwennertal

Nijsgjirrichheden 
 Rubensmuseum, hûs en wurkplak fan de keunstner Rubens 
 Plantin-Moretus museum
 Us leaffrouwe katedraal, mei de toer fan 123m de heechste domtsjerke yn de Benelúks
 Eartiidsk paleis fan de keninklike famylje
 Antwerpen hat it foarste Belgyske museum spesjaal foar patat oan de Groenplaats 12.

Keppeling om utens 

 Us leaffrouwe katedraal
 Universiteit fan Antwerpen
 Kaart

 
Plak yn Antwerpen (provinsje)
Gemeente yn Antwerpen (provinsje)
Flaamske provinsjehaadstêd